Diari Oficial de la Generalitat Valenciana


Sumari del DOGV 5322, del 10-08-2006 (2006/8894)

Notificació a Ángel de Ignacio Baidal. Judici civil número 1057/2005.
---------------------------------------------------------------------

### Dades del document

Número de DOGV
:   5322

Data del DOGV
:   10-08-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/8894


Organisme emissor
:   Jutjat de Primera Instància Número 4 d'Elx

Tipus de document
:   Anunci

Notificació a Ángel de Ignacio Baidal. Judici civil número 1057/2005. [2006/A8894]  
Procediment: assumpte civil 1057/2005.  
María del Mar Garcerán Donate, secretària judicial de Jutjat de Primera Instància número 4 d'Elx,  
fa saber que en el procediment:  
Judici: verbal (desnonament per falta de pagament) 001057/2005.  
Part demandant: Asunción Pomares Soler.  
Part demandada: Ángel de Ignacio Baidal i María del Mar García Ribero.  
En el judici referit, s'ha dictat la sentència que té la data i part dispositiva com es diu tot seguit:  
«Sentència  
Elx, 7 de juny de 2006  
Mónica Peinado Ramón, magistrada del Jutjat de Primera Instància número 4 d'Elx i partit, pronuncia en nom del rei la següent:  
Decisió:  
Estime parcialment la demanda interposada pel procurador Miguel Martínez Hurtado, en nom i representació d'Asunción Pomares Soler, contra Ángel de Ignacio Baidal, en situació processal de rebel·lia, i contra María del Mar García Ribero, representada per la procuradora Ana Carmen Palazón Balboa, i declare resolt el contracte d'arrendament que lligava la part actora amb el demandat senyor Baidal respecte de l'habitatge siti al carrer de Burgos, número 5, 5a, 1, de Santa Pola; i condemne el demandat esmentat Ángel de Ignacio Baidal a deixar l'habitatge esmentat lliure, vacu, expedit i a disposició de l'actor en el termini que finalitza el dia 26 de juliol de 2006, amb l'advertència que si no ho fa així, i sempre que la sentència no siga objecte de recurs i ho sol·licite la part actora en la forma que disposa l'article 549 de la Llei d'Enjudiciament Civil, es procedirá al seu llançament, a càrrec seu, el dia 27 de juliol de 2006 a les 10.00 hores.  
Així mateix, condemne Ángel de Ignacio Baidal a pagar a Asunción Pomares Soler la quantitat de tres mil tres-cents euros (3.300 €), en concepte de rendes vençudes i no satisfetes en la data d'esta resolució, quantitat a la qual serà aplicable un interés anual igual a l'interés legal dels diners incrementat en dos punts des de la data de notificació de la present sentència fins a la seua execució total, més la quantitat de 275 euros per cada mes que transcórrega des que es dicte la present sentència fins que el demandat lliure, de forma voluntària o forçosa, a l'actor la possessió del local de les actuacions. I absolc el demandat esmentat senyor Baidal de pagar a l'actora la quantitat de 111,35 euros en concepte de consum d'electricitat.  
I condemne María del Mar García Ribero, de forma subsidiària i només per al cas que, després d'efectuar l'exacció dels béns del demandat senyor Baidal per a cobrar-se l'actora la quantitat de 3.300 euros i la quantitat de 275 euros per cada mes que transcórrega des que es dicte la present sentència fins que el demandat lliure, de forma voluntària o forçosa, a l'actor la possessió del local de les actuacions, no es cobrara la quantitat esmentada, a pagar a la part actora les quantitats referides.  
Cada part ha de pagar les costes produïdes a instància seua i les comunes a mitges.  
Contra la present resolució es pot interposar un recurs d'apel·lació que resoldrà la Secció Setena de l'Audiència Provincial d'Alacant, amb seu a Elx, si es prepara segons el que estableix l'article 457 de la Llei 1/2000, de 7 de gener, d'Enjudiciament Civil, en el termini de cinc dies comptadors des de l'endemà de la seua notificació. De conformitat amb l'apartat primer de l'article 449 de la llei esmentada, en els processos que comporten llançament, no s'admetrà al demandat el recurs d'apel·lació si, quan el prepara, no manifesta, acreditant-ho per escrit, que ha pagat les rendes vençudes i les que d'acord amb el contracte haja de pagar de bestreta.  
Esta és la meua sentència, de què s'expedirà un testimoniatge perquè s'unisca a les actuacions, que pronuncie, mane i firme.»  
Atés que es desconeix el domicili o residència actuals de la part demandada, Ángel de Ignacio Baidal, mitjançant la provisió d'11 de juliol de 2006 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat i en el Diari Oficial de la Generalitat per a dur a terme la diligència de notificació de sentència.  
Elx, 11 de juliol de 2006.. La secretària judicial: María del Mar Garcerán Donate.